Catmandu | LekkeSlaap
Catmandu is 'n selfsorgdorphuis in die gesogte Oak Lane Landgoed by die Dullstroom Dam. Die huis is smaakvol versier en het slaapplek vir 6.
Dié huis is volledig gemeubileer en beskik oor 3 slaapkamers en 3 badkamers. Op die boonste verdieping is die hoofslaapkamer met 'n koningingrootte-bed. Die tweede slaapkamer het 'n dubbelbed en op die onderste verdieping het die derde slaapkamer 2 driekwartbeddens. Die leefarea en komnuis is ook op die onderste verdieping.
Die kombuis is toegerus met 'n Jetmaster-kaggel, 'n dubbeldeur-yskas, 'n gasstoof met 'n oond en ander toebehore. Daar is 'n aparte opwaskamer met 'n wasmasjien en 'n tuimeldroër. Die oopplan-eetarea het 'n etenstafel met sitplek vir 6 en 'n dubbelsydige-kaggel.
Die sitkamer het 2 TV's met DStv en lei na 'n groot stoep met 'n ingeboude onderdakbraai-area en aparte gasbraaigeriewe. Visvangpermitte is by die huis beskikbaar.